I-Botshabelo, eMpumalanga

**I-Botshabelo** (Ibizo leli kulibizo lesiSotho elithi :'isibalekelo') kuyindawo eseduze nedorobha le-Middelburg, esifundeni se-Mpumalanga, eSewula Afrika. Indawo ye, yathoma njengesitetjhi samamitjhinari, ekusitetjhi esasungulwa ngu -Alexander Merensky ophuma ehlanganweni ye Berlin Missionary Society (BMS) ngenyanga kaMhlolanja emnyakeni we-1865. Indawo le ngesikhathi leso khabe ingaphasi komkhawulo we-Transvaal Republic (ZAR) . Ngemva komnyaka munye sekle kusungulwe isitetjhi lesi, inani labantu esitetjhini lakhula khulu, pheze lalifika enanini elima -420 yabantu. Ngomnyaka we 1873, omunye wamamitjhinari we BMS,  ekungu Johannes Winter, wahlanganyelana no Merensky, kodwana ngemva kwesikhathi, naye watjhinga e Thaba Mosego bonyana ayozitlamela sakhe isitetjhi, ekusitetjhi esadlala indima ekulu ekuthomeni isondo le Lutheran Bapedi Church ngomnyaka we1889. Lapha ke, besele bahlukene nehlangano ye BMS.   

Esikhathini sanje, i-Botshabelo ingenye yama myuziyamu (museum) ekhombisa izakhiwo ezinemigwalo yesitjhaba samamaNdebele. Indawo le ivezwe njengendawo enomlando omuhle tle begodu nenabisa ivakatjhobukelo lesifunda seMpumalanga. Yize kunjalo, kunamatshwayo amanengi akhombisa ukungatjhejisiswa kwendawo le, njengombanyana izakhiwo ezinengi kunye nemigwalo yazo ikhombisa ukungakatjhejwa, eminye imakhiwo seyize iphenduke amarubhi. Unobangela omkhulu ngalokhu ziinkinga eziphathelene nokutlhayela kweensiza zokubulunga indawo le, kunye nemibono ehlukileko ephathelene nokuthi ngubani ekufanele aphathe indawo le.  

## Iincwadi ezimayelana ne-Botshabelo Mission Station

Indawo ye Botshabelo ifunyaneka emitlolweni eminengi efana nama Journal, ama Article, kunye namaphephandaba.  Imitlolo le, iveze indawo le yeBotshabelo njengendawo eqakathekileko kwamambala. Hlangana neminye yemitlolo ekhona, elandelako ngeminye yemitlolo enamakhasi akhuluma ngendawo le. 

* Delius, P. 1983. *The land belongs to us: the Pedi polity, the Boers and the British in the nineteenth century Transvaal.* Ravan Press: Johannesburg.
* Rikotso, G, J. 2003. *Rev. A. Merensky and the Bapedi people of Sekhukhune.* University of Pretoria: Magister Atrium (Theology)
* Delius, P. & Ruther, K. 2013. The King, the missionary and the missionary’s daughter. *Journal of Southern African Studies.* Vol. 39 (3) pp. 597 – 614.
* Malunga, F. 2003. Sekhukhune II and the Pedi Operations and the Anglo – Boer War, 1899 – 1902. *Scientia Militaria.* 31 (1). Pp. 19 – 36.
* Pakendorf, G. 1997. “*For there is no power but of God:” The Berlin Mission and the challenges of Colonial South Africa*. Missionalia. (Available online: )
* Pakendorf, G. 2011. A Brief History of the Berlin Mission Society in South Africa. *History Compass* Vol 9 (2). Pp.106–118,
* Poewe, K.  & v.d. Heyden, U. 1999. The Berlin Mission Society and its Theology:
* The Bapedi Mission Church and the Independent Bapedi Lutheran Church. *South African Historical Journal.* 40 (May 1999). Pp. 21 – 50
* Ruther, K. 2012. Through the eyes of missionaries and their archives they created. The interwoven histories of power and authority in the 19th century Transvaal. *Journal of Southern African Studies.* Vol. 38 (2). Pp. 369 – 384.
* van der Heyden, U. 1996. The archives and library of the Berlin Missionary Society. *History in Africa.* Vol 23. Pp. 411 – 427

*

## Imithombo yelwazi